pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ สกัดโรคใบด่างมันสำปะหลัง
วันพุธที่ 11 มีนาคม 2563
กระทรวงเกษตรฯ สกัดโรคใบด่างมันสําปะหลัง
กระทรวงเกษตรฯ สกัดโรคใบด่างมันสําปะหลังเหลือ 29,151ไร่จากพื้นที่ปลูก8ล้านไร่ลุยกําจัดต่อเนื่องพร้อมเฝ้าระวัง 39 จังหวัด
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ ได้มอบหมายกรมส่งเสริมการเกษตรขับเคลื่อนโครงการป้องกันและกําจัดโรคใบด่างมันสําปะหลัง ที่มีสาเหตุมาจากเชื้อไวรัส Cassava mosaic virus โดยกําหนดให้เป็นมาตรการติดตาม เฝ้าระวัง เพื่อป้องกัน รวมทั้งสร้างการรับรู้ให้กับเจ้าหน้าที่ เกษตรกร และกระตุ้นให้ตื่นตัวตระหนักรู้ถึงความเสียหายที่อาจจะเกิดขึ้น พร้อมกําชับให้มีการสํารวจติดตามการระบาดในแปลงปลูกมันสําปะหลังของตนเองอย่างสม่ําเสมอและต่อเนื่อง ซึ่งคณะรัฐมนตรีมีมติเห็นชอบการดําเนินงานโครงการป้องกันและกําจัดโรคใบด่างมันสําปะหลัง เพื่อตัดวงจรการระบาดของโรคฯ เรียบร้อยแล้ว โดยกําหนดให้ภาครัฐเข้าไปทําลายตามเงื่อนไขโครงการฯ และจ่ายเงินชดเชยให้กับเกษตรกรที่ทําลายแปลงมันสําปะหลังที่พบโรค ไร่ละ 3,000 บาท ตามพื้นที่ทําลาย ซึ่งทั้งหมดเป็นไปตามนโยบายของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และนโยบายรัฐบาล พลเอกประยุทธ์ จันทร์โอชา นายกรัฐมนตรีฯ
ด้าน นายทวี มาสขาว รองอธิบดีกรมส่งเสริมการเกษตร กล่าวเพิ่มเติมว่า ปัจจุบันพบการระบาดของโรคใบด่างมันสําปะหลังคงเหลือ 29,151.915 ไร่ ใน 11 จังหวัด คิดเป็นร้อยละ 0.35 ของพื้นที่ปลูกมันสําปะหลังทั้งประเทศ 8.43 ล้านไร่ (53 จังหวัด) จึงได้อนุมัติการทําลายแปลงมันสําปะหลังที่พบการระบาดของโรคแล้ว จํานวน 25,663.225 ไร่
ใช้งบประมาณ 55,432,566 บาท (คิดเป็นร้อยละ 95.63 ของพื้นที่เข้าเกณฑ์อนุมัติทําลาย) และอนุมัติการชดเชยให้กับเกษตรกรแล้ว จํานวน 662.347 ไร่ ใช้งบประมาณ 1,987,041 บาท ซึ่งกรมส่งเสริมการเกษตรได้ส่งเรื่องให้สํานักงบประมาณจัดสรรเงินให้กับกรมส่งเสริมการเกษตรเพื่อโอนให้สํานักงานเกษตรจังหวัดและเกษตรกร โดยโอนผ่านบัญชี
ธ.ก.ส. ที่เกษตรกรได้ลงทะเบียนไว้เรียบร้อยแล้ว
สําหรับแผนการขับเคลื่อนตามโครงการฯ ได้วางแนวทางไว้ 4 แนวทาง คือ 1) สํารวจแปลงสม่ําเสมอ 2) ทําลายต้นมันสําปะหลังที่เป็นโรคและแมลงพาหะ 3) ชดเชยรายได้ให้กับเกษตรกรที่ได้รับผลกระทบ ซึ่งจะต้องทําโดยรัดกุม พร้อมทั้งปฏิบัติตามระเบียบของทางราชการอย่างเคร่งครัด และ 4) ส่งเสริมการใช้ท่อนพันธุ์สะอาด
“นอกจากการทําลายพื้นที่พบโรคใบด่างมันสําปะหลังแล้ว ยังมีพื้นที่เฝ้าระวัง 39 จังหวัด จึงได้กําชับและรณรงค์ให้เกษตรกรใช้ท่อนพันธุ์มันสะอาด รวมถึงให้กองขยายพันธุ์พืช จัดทําแปลงผลิตพันธุ์ ณ ศูนย์ขยายพันธุ์พืช จํานวน 5 ศูนย์ ได้แก่ ชลบุรี พิษณุโลก มหาสารคาม สุพรรณบุรี อุดรธานี ตั้งแต่ปี 2562 รวมกว่า 118,000 ลํา ซึ่งสามารถใช้เป็นท่อนพันธุ์ได้กว่า 400,000 ท่อน เพื่อเตรียมรองรับการขาดแคลนท่อนพันธุ์ เนื่องจากต้นมันสําปะหลังที่พบโรคต้องทําลายทิ้งทั้งหมด ไม่เหลือท่อนพันธุ์ เก็บได้เฉพาะหัวมันไว้จําหน่ายเท่านั้น โดยได้รับพันธุ์ที่ผ่านการรับรองมาจากกรมวิชาการเกษตรและมูลนิธิสถาบันพัฒนามันสําปะหลังแห่งประเทศไทย” รองอธิบดีกรมส่งเสริมการเกษตร กล่าว
อย่างไรก็ตามคาดว่าในเดือนมีนาคมนี้ กองขยายพันธุ์พืชจะสามารถจัดสรรท่อนพันธุ์ให้กับพื้นที่ที่พบโรค จํานวน 11 จังหวัด อย่างเหมาะสมต่อไป นอกจากนี้ยังได้สั่งการให้ระดมเกษตรกรแปลงใหญ่มันสําปะหลัง ศูนย์จัดการศัตรูพืชชุมชนที่มีแปลงมันสําปะหลัง มาร่วมเรียนรู้ในการผลิตท่อนพันธุ์สะอาดที่ถูกต้องเพื่อเตรียมจัดสรรให้กับพื้นที่ที่ขาดแคลนต่อไป
รัฐบาลไทย-ข่าวทำเนียบรัฐบาล-นายกรัฐมนตรีพร้อมภริยา และคณะรัฐมนตรี ร่วมลอยกระทง สืบสานประเพณีวัฒนธรรมไทยที่งดงามให้ยั่งยืน
วันพฤหัสบดีที่ 22 พฤศจิกายน 2561
นายกรัฐมนตรีพร้อมภริยา และคณะรัฐมนตรี ร่วมลอยกระทง สืบสานประเพณีวัฒนธรรมไทยที่งดงามให้ยั่งยืน
นายกรัฐมนตรีพร้อมภริยา คณะรัฐมนตรี  รวมทั้งข้าราชการ เจ้าหน้าที่ และสื่อมวลชนในทําเนียบรัฐบาล ตลอดจนประชาชนในบริเวณใกล้เคียง ร่วมลอยกระทง สืบสานประเพณีวัฒนธรรมไทยที่งดงามให้ยั่งยืน โดยนายกรัฐมนตรี ได้พรขอให้สิ่งดี ๆ เกิดขึ้นกับประชาชนทุกคน
วันนี้ (22 พ.ย.61) เวลา 17.30 น. พลเอก ประยุทธ์ จันทร์โอชา นายกรัฐมนตรี พร้อมนางนราพร จันทร์โอชาภริยา และคณะรัฐมนตรี อาทิ พลเอก ฉัตรชัย สาริกัลยะรองนายกรัฐมนตรี นายดอน ปรมัตถ์วินัยรัฐมนตรีว่าการกระทรวงการต่างประเทศ พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์และภริยา นายวีระ โรจน์พจนรัตน์ รัฐมนตรีว่าการกระทรวงวัฒนธรรมได้ร่วมลอยกระทง ณ บริเวณคลองผดุงกรุงเกษม ข้างทําเทียบรัฐบาล โดยมีข้าราชการ เจ้าหน้าที่ในทําเนียบรัฐบาล สื่อมวลชน และประชาชนในบริเวณใกล้เคียงทําเนียบรัฐบาล ร่วมลอยกระทงด้วย เพื่อเป็นสืบสานประเพณีลอยกระทงให้ยั่งยืน ซึ่งเป็นประเพณีวัฒนธรรมไทยอันงดงามที่มีคุณค่าและมีการสืบสานมายาวนานนับแต่ในอดีตจนถึงปัจจุบัน โดยเป็นการแสดงถึงความกตัญญูกตเวทีต่อผู้มีพระคุณและการบูชาขอขมาแม่พระคงคาโดยเฉพาะการรู้คุณค่าของน้ําอันมีต้นกําเนิดจากแม่น้ําลําคลองที่ใช้ในการหล่อเลี้ยงดํารงชีวิตให้เกิดความอุดมสมบูรณ์และใช้ประโยชน์ในด้านต่าง ๆ เป็นต้น
โอกาสนี้ นายกรัฐมนตรี ได้กล่าวตอนหนึ่งระหว่างการร่วมกิจกรรมลอยกระทงครั้งนี้ว่า เป็นการลอยกระทงในฐานะเป็นตัวแทนของประชาชนทุกคน เพราะพวกเราคือครอบครัวเดียวกัน และเพื่อเป็นการลอยทุกข์ลอยโศกให้บ้านเมืองปลอดภัย และขอให้สิ่งดี ๆ เกิดขึ้นกับประชาชนทุกคนทั้ง 60 กว่าล้านคน พร้อมได้กล่าวทักทายประชาชนทั้งคนไทยและชาวต่างประเทศที่มาร่วมกิจกรรมลอยกระทงในบริเวณคลอผดุงกรุงเกษม รวมทั้งได้กล่าวฝากให้ดูแลในเรื่องความปลอดภัยและขอให้ประชาชนที่เดินทางไปร่วมกิจกรรมลอยกระทงดูแลตนเองให้ดี หากมีเหตุเกิดขึ้นสามารถแจ้งได้ที่สายด่วน 1584 ตลอด 24 ชั่วโมง
สําหรับกระทงที่นายกรัฐมนตรีและภริยาใช้ในการลอยกระทงในครั้งนี้ ประดิษฐ์จากวัสดุธรรมชาติคือใยป่านและใยสับปะรด ข้างในทําจากขนมปัง ซึ่งเป็นการรักษาสิ่งแวดล้อมและแม่น้ําลําคลองด้วย
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กอช. เปิดตัว “โปรแกรมคำนวณบำนาญ กอช.” รู้ยอดบำนาญทันที
วันจันทร์ที่ 15 มกราคม 2561
กอช. เปิดตัว “โปรแกรมคํานวณบํานาญ กอช.” รู้ยอดบํานาญทันที
กองทุนการออมแห่งชาติ หรือ กอช. เปิดตัว “โปรแกรมคํานวณบํานาญ กอช.” ให้ผู้สนใจสามารถใช้ผ่านเว็บไซต์ กอช. www.nsf.or.th เพียงระบุอายุที่เริ่มออม และจํานวนเงินที่จะส่งออมหรือยอดเงินบํานาญที่ต้องการ แล้วคลิกเริ่มคํานวณ รอรู้ผลได้ทันที
กองทุนการออมแห่งชาติ หรือ กอช. เปิดตัว “โปรแกรมคํานวณบํานาญ กอช.” ให้ผู้สนใจสามารถใช้ผ่านเว็บไซต์ กอช. www.nsf.or.th เพียงระบุอายุที่เริ่มออม และจํานวนเงินที่จะส่งออมหรือยอดเงินบํานาญที่ต้องการ แล้วคลิกเริ่มคํานวณ รอรู้ผลได้ทันที เพื่อช่วยสมาชิกวางแผนการออมกับ กอช. เพื่อรับเงินบํานาญตามที่ต้องการ และช่วยผู้สนใจสมัครสมาชิกใช้เป็นข้อมูลประกอบการตัดสินใจสมัครเป็นสมาชิกกับ กอช.
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. ได้จัดทํา “โปรแกรมคํานวณบํานาญ” เพื่อช่วยให้สมาชิกรู้ยอดเงินบํานาญโดยประมาณที่จะได้รับจากจํานวนเงินสะสมที่ส่งต่อเนื่องจนถึงอายุ 60 ปี ซึ่งรวมกับเงินที่รัฐสมทบและดอกผลโดยประมาณทั้งหมดแล้ว(ภายใต้สมมติฐานผลตอบแทนการลงทุนอยู่ที่ร้อยละ 3.5 ต่อปี) นอกจากนี้ยังช่วยให้สมาชิกสามารถวางแผนการส่งเงินออมได้ด้วยตนเอง เพื่อให้ได้รับเงินบํานาญหลังอายุ 60 ปี ตามจํานวนที่ต้องการ และช่วยให้ผู้สนใจสมัครสมาชิกได้ลองคํานวณการออมกับ กอช. เพื่อใช้เป็นข้อมูลประกอบการตัดสินใจสมัครเป็นสมาชิกกับ กอช.
ผู้สนใจสามารถใช้ “โปรแกรมคํานวณบํานาญ” เพียงเข้าเว็บไซต์ กอช. www.nsf.or.th เลือก “โปรแกรมคํานวณบํานาญ” ที่อยู่ด้านขวาของจอ โดยโปรแกรมได้รับการออกแบบให้ผู้ใช้สามารถเลือกรูปแบบการคํานวณบํานาญได้ 2 รูปแบบ ได้แก่ คํานวณบํานาญจาก “ยอดเงินที่ต้องการหรือกําลังส่งเงินสะสม” และ คํานวณบํานาญจาก “ยอดเงินบํานาญที่ต้องการได้รับ” ซึ่งทั้ง 2 รูปแบบ ผู้ใช้ต้องระบุอายุที่เริ่มส่งเงินสะสม ระบุวิธีส่งเงินสะสมเป็นรายเดือนหรือรายปี แล้วระบุยอดเงินที่ส่งสะสม หรือ ระบุยอดเงินบํานาญที่ต้องการได้รับ ตามรูปแบบที่เลือกคํานวณ และคลิกปุ่มเริ่มคํานวณ โปรแกรมจึงคํานวณเป็นผลลัพธ์ได้ ดังนี้
1. คํานวณบํานาญจาก “ยอดเงินที่ต้องการหรือกําลังส่งเงินสะสม” โปรแกรมจะคํานวณแจ้งยอดเงินบํานาญที่จะได้รับหลังอายุ 60 ปี จากยอดเงินส่งสะสมที่ระบุ
2. คํานวณบํานาญจาก “ยอดเงินบํานาญที่ต้องการได้รับ” โปรแกรมจะคํานวณแจ้งจํานวนเงินที่ต้องส่งสะสมเป็นรายเดือนหรือรายปีให้ทราบ เพื่อให้ได้ยอดเงินบํานาญตามที่ระบุหรือใกล้เคียงที่สุด
3. รูปแบบการคํานวณบํานาญทั้ง 2 รูปแบบ จะแจ้งผลการคํานวณยอดเงินแยกตามสัดส่วนผลประโยชน์ที่สมาชิกจะได้รับ เมื่อส่งสะสมเป็นรายเดือนหรือรายปีต่อเนื่องถึงอายุ 60 ปี ได้แก่ ยอดเงินที่สมาชิกส่งสะสมเข้ามา ดอกผลรวมของยอดเงินที่ส่งสะสม ยอดเงินที่รัฐสมทบ ดอกผลรวมของยอดเงินที่รัฐสมทบ และยอดเงินรวมทั้งบัญชี เพื่อให้ผู้คํานวณได้รับข้อมูลที่ครบถ้วน สามารถใช้ประกอบการวางแผนออมกับ กอช. ได้อย่างสะดวกและมีประสิทธิภาพ
หากต้องการข้อมูลเพิ่มเติมสามารถติดต่อได้ที่ กอช. สายด่วนเงินออม โทร.02-017-0789 ในเวลาทําการ วันจันทร์ - ศุกร์ เวลา 08.30-16.30 น. Facebook : กองทุนการออมแห่งชาติ-กอช. / Line: @nsf.th / E-mail: info@nsf.or.th สมัครสมาชิก กอช. ได้ที่ธนาคารออมสิน ธนาคารกรุงไทย ธ.ก.ส. และ ธอส. ทุกสาขาทั่วประเทศ
รัฐบาลไทย-ข่าวทำเนียบรัฐบาล-กระทรวงดิจิทัลฯ ยืนยัน พ.ร.บ.คอมพ์ฯ เน้น คุ้มครองภัยไซเบอร์อย่างมีประสิทธิภาพ ไม่จำกัดสิทธิประชาชน
วันจันทร์ที่ 24 กรกฎาคม 2560
กระทรวงดิจิทัลฯ ยืนยัน พ.ร.บ.คอมพ์ฯ เน้น คุ้มครองภัยไซเบอร์อย่างมีประสิทธิภาพ ไม่จํากัดสิทธิประชาชน
กระทรวงดิจิทัลฯ
กระทรวงดิจิทัลฯ ยืนยัน พ.ร.บ.ว่าด้วยการกระทําความผิดเกี่ยวกับคอมพิวเตอร์ ฉบับที่ 2) พ.ศ. 2560 ส่งผลดีต่อผู้ใช้งานอินเทอร์เน็ต คุ้มครองภัยไซเบอร์อย่างมีประสิทธิภาพ ไม่จํากัดสิทธิเสรีภาพประชาชน สอดรับยุทธศาสตร์ไทยแลนด์ 4.0
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เปิดเผยว่า เพื่อให้สอดรับกับยุทธศาสตร์ไทยแลนด์ 4.0 กระทรวงดิจิทัลฯ จึงได้กําหนดแผนพัฒนาดิจิทัลเพื่อเศรษฐกิจและสังคมขึ้น โดยในระยะแรก จะเน้นการพัฒนาโครงสร้างพื้นฐานด้านโทรคมนาคม ให้ครอบคลุมทั่วประเทศ และดําเนินการคู่ขนานไปกับการปรับปรุงกฎหมาย ข้อระเบียบ ตลอดจนการดําเนินมาตรการต่างๆ เพื่อสร้างความเชื่อมั่นในการลงทุนและการใช้งานอินเทอร์เน็ต
โดยเฉพาะในปีนี้ ที่ได้มีการตรา พ.ร.บ.ว่าด้วยการกระทําความผิดเกี่ยวกับคอมพิวเตอร์ (ฉบับที่ 2) พ.ศ. 2560 ขึ้นใหม่ เพื่อปรับปรุงฐานความผิดและบทกําหนดโทษให้สอดรับกับเทคโนโลยีดิจิทัลที่เปลี่ยนแปลงไปอย่างรวดเร็ว ซึ่งจะเป็นผลดีต่อทั้งประชาชนและภาคธุรกิจในการที่รัฐจะสามารถปกป้องคุ้มครองจากภัยทางไซเบอร์ได้อย่างมีประสิทธิภาพมากยิ่งขึ้น
ทั้งนี้ การออกกฎหมายต่างๆ ที่เกี่ยวข้องกับการใช้งานอินเทอร์เน็ตนั้น รัฐบาลมีจุดมุ่งหมายเพื่อปกป้องคุ้มครองประชาชนและภาคธุรกิจ รวมถึงความมั่นคงและอธิปไตยของประเทศ โดยไม่ได้มีนโยบายที่จะจํากัดสิทธิเสรีภาพในการใช้งานอินเทอร์เน็ตแต่อย่างใด
*************************
รัฐบาลไทย-ข่าวทำเนียบรัฐบาล-โครงการประกันภัยข้าวนาปี เพิ่มความอุ่นใจให้แก่เกษตรกร
วันอังคารที่ 17 เมษายน 2561
โครงการประกันภัยข้าวนาปี เพิ่มความอุ่นใจให้แก่เกษตรกร
รัฐบาลเห็นชอบโครงการประกันภัยข้าวนาปี ปีการผลิต 2561 เพื่อสนับสนุนให้เกษตรกรสร้างหลักประกันให้แก่พืชผลทางการเกษตร ลดผลกระทบจากความแปรปรวนของสภาพอากาศ
โครงการประกันภัยข้าวนาปี เพิ่มความอุ่นใจให้แก่เกษตรกร
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการประกันภัยข้าวนาปี ปีการผลิต 2561 เพื่อสนับสนุนให้เกษตรกรสร้างหลักประกันให้แก่พืชผลทางการเกษตร ลดผลกระทบจากความแปรปรวนของสภาพอากาศ โดยมีอัตราค่าเบี้ยประกันภัยเพียง 97.37 บาท/ไร่ รัฐบาลอุดหนุนให้ 61.37 บาท/ไร่ โดยเกษตรกรจะได้รับวงเงินคุ้มครอง 1,260 บาท/ไร่ หากประสบภัยธรรมชาติ 6 ประเภท คือ น้ําท่วมหรือฝนตกหนัก ภัยแล้ง ฝนแล้งหรือฝนทิ้งช่วง ลมพายุ หรือพายุใต้ฝุ่น อากาศหนาวหรือน้ําค้างแข็ง ลูกเห็บ และไฟไหม้ ส่วนภัยจากศัตรูพืชหรือโรคระบาดจะไดรับความคุ้มครอง 630 บาท/ไร่ ทั้งนี้ ผู้ที่สนใจสามารถซื้อประกันผ่าน ธ.ก.ส.ได้ตั้งแต่บัดนี้ – 30 มิ.ย.61 สําหรับพื้นที่ภาคใต้ซึ่งเริ่มฤดูกาลเพาะปลูกช้ากว่าสามารถซื้อได้ถึง 15 ธ.ค.61
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงคมนาคมชี้แจงข้อเท็จจริง ตรึงอัตราค่าบริการรถโดยสารสาธารณะ รถไฟ มิให้กระทบต่อค่าครองชีพของประชาชน
วันจันทร์ที่ 28 พฤษภาคม 2561
กระทรวงคมนาคมชี้แจงข้อเท็จจริง ตรึงอัตราค่าบริการรถโดยสารสาธารณะ รถไฟ มิให้กระทบต่อค่าครองชีพของประชาชน
คค.ชี้แจงข้อเท็จจริง ตรึงอัตราค่าบริการรถโดยสารสาธารณะ รถไฟ ที่เป็นของรัฐ มิให้กระทบต่อค่าครองชีพของประชาชน ขณะที่โครงสร้างราคาอัตราค่าโดยสารเที่ยวบินระหว่างประเทศของการบินไทยแปรผันตามโครงสร้างราคาน้ํามันตลาดโลก
นายสรพงศ์ ไพฑูรย์พงษ์ ผู้ช่วยปลัดกระทรวงคมนาคม ในฐานะรองโฆษกกระทรวงคมนาคม ชี้แจงข้อเท็จจริงตามที่ปรากฏเป็นข่าวในหน้าหนังสือพิมพ์ สืบเนื่องจากราคาพลังงานได้ปรับขึ้นราคาในตลาดโลก ส่งผลมาถึงราคาน้ํามัน และเชื้อเพลิงที่เกี่ยวข้องอันเป็นต้นทุนต่อภาคการขนส่งที่ให้บริการประชาชนในขณะนี้ นั้น ขอเรียนว่า
1) ภาคการขนส่งผู้โดยสารในประเทศ กระทรวงคมนาคมมีนโยบายที่ชัดเจนในการตรึงอัตราค่าบริการทั้งในส่วนของรถโดยสารสาธารณะ รถไฟ ที่เป็นของรัฐ มิให้มีผลกระทบต่อค่าครองชีพของประชาชน และขอความร่วมมือจากผู้ประกอบการภาคเอกชนให้ชะลอการปรับขึ้นค่าโดยสารที่ให้บริการทั้งในส่วนของรถร่วม ขสมก. ที่ให้บริการในกรุงเทพมหานคร และรถร่วม บขส. ที่ให้บริการระหว่างจังหวัด ตลอดจนผู้ประกอบการ เรือโดยสาร ซึ่งขณะนี้ได้รับความร่วมมืออย่างดีและเสียสละจากทุกภาคส่วน ทั้งนี้เป็นไปตามนโยบายของรัฐบาลในการดูแลอัตราค่าครองชีพของประชาชนมิให้เพิ่มสูงขึ้นในขณะนี้ โดยจะได้หารือกับหน่วยงานที่รับผิดชอบให้หาแนวทางมาตรการเยียวยา ช่วยเหลือผู้ประกอบการในด้านอื่น ๆ ต่อไป
2) ตามที่มีข่าวว่าการรถไฟฯ เสนอขอปรับอัตราค่าบริการรถไฟชั้น 3 ต่อคณะกรรมการนโยบายรัฐวิสาหกิจ ภายใต้แผนฟื้นฟู นั้น เป็นเพียงผลการศึกษาในการฟื้นฟูกิจการรถไฟฯ ที่มิได้มีการปรับอัตราค่าโดยสารชั้น 3 มาโดยตลอดระยะเวลา กว่า 30 ปีที่ผ่านมาเท่านั้น และไม่มีผลในการปฏิบัติในขณะนี้แต่อย่างใด เนื่องจากการปรับอัตราค่าโดยสารชั้น 3 ยังไม่มีการเสนอคณะกรรมการบริหารรถไฟให้ความเห็นชอบ ดังนั้น จึงไม่ใช่ความจริงที่จะปรับขึ้นราคาในเวลานี้
3) ในส่วนของการปรับราคาค่าโดยสารของสายการบินไทยในเที่ยวบินระหว่างประเทศ ขอเรียนข้อเท็จจริงว่า โครงสร้างราคาของอัตราค่าโดยสารในเที่ยวบินระหว่างประเทศนั้นมีโครงสร้างราคาที่แปรผันตามโครงสร้างราคาน้ํามันในตลาดโลกอันเป็นโครงสร้างราคาที่เป็นสากลทั่วไปที่สายการบินพาณิชย์ทั่วโลกปฏิบัติ ซึ่งในยามที่ราคาค่าน้ํามันในตลาดโลกลดลงในห้วงเวลาที่ผ่านมา อัตราค่าโดยสารก็มีราคาลดต่ําลง ดังนั้น กระทรวงคมนาคม และบริษัท การบินไทย จํากัด (มหาชน) จะร่วมมือกัน มิให้อัตราค่าแปรผันราคาน้ํามันมีผลกระทบต่อระบบเศรษฐกิจโดยรวมของในประเทศตามนโยบายของรัฐบาลต่อไป
--------------------------
รัฐบาลไทย-ข่าวทำเนียบรัฐบาล-รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผย ครม.รับทราบโครงการสำคัญเกี่ยวกับการบริหารจัดการน้ำเพื่อนำไปสู่การดำเนินการอย่างครบวงจรต่อไป
วันพุธที่ 31 ตุลาคม 2561
รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผย ครม.รับทราบโครงการสําคัญเกี่ยวกับการบริหารจัดการน้ําเพื่อนําไปสู่การดําเนินการอย่างครบวงจรต่อไป
นายพุทธิพงษ์ฯ รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผย ครม.รับทราบโครงการสําคัญเกี่ยวกับการบริหารจัดการน้ําเพื่อนําไปสู่การดําเนินการอย่างครบวงจรต่อไป
วันนี้ (30 ตุลาคม 2561) เวลา 14.15 น. ณ อาคารยุพราช มหาวิทยาลัยราชภัฏเชียงราย จังหวัดเชียงราย ภายหลังเสร็จสิ้นการประชุมคณะรัฐมนตรีอย่างเป็นทางการนอกสถานที่ ครั้งที่ 8/2561 นายพุทธิพงษ์ ปุณณกันต์ รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีรับทราบรายงานโครงการสําคัญเกี่ยวกับเรื่องการบริหารจัดการน้ํา ตามที่คณะกรรมการทรัพยากรน้ําแห่งชาติ เสนอ ได้แก่ โครงการในพื้นที่กรุงเทพมหานคร ประกอบด้วย โครงการคลองทวีวัฒนา เป็นการสร้างอุโมงค์ระบายน้ํา ดําเนินการระหว่างปี 2562 – 2565 และ โครงการคลองแสนแสบ ดําเนินการระหว่างปี 2562 – 2566 และอีก 4 โครงการเป็นของกรมชลประทาน ได้แก่ คลองระบายน้ําบางบาล บางไทร จังหวัดพระนครศรีอยุธยา ระยะเวลาการก่อสร้างระหว่างปี 2562 – 2566 ประตูระบายน้ําลําน้ําพุง และประตูระบายน้ําบ้านก่อ จังหวัดสกลนคร ระยะเวลาการก่อสร้างระหว่างปี 2562 – 2566 และโครงการอ่างเก็บน้ําลําสะพุง จังหวัดชัยภูมิ ระยะเวลาการก่อสร้างระหว่างปี 2562 – 2567 ทั้งนี้ โครงการทั้งหมดดังกล่าวได้รับการอนุมัติจากคณะกรรมการทรัพยากรน้ําเรียบร้อยแล้วก่อนนําเสนอคณะรัฐมนตรีรับทราบเพื่อนําไปสู่การดําเนินการในเรื่องของการบริหารจัดการน้ําอย่างครบวงจรต่อไป
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร.ประกาศผล สปก.ดีเด่นด้านแรงงานสัมพันธ์ ปี 2561
วันศุกร์ที่ 15 มิถุนายน 2561
กสร.ประกาศผล สปก.ดีเด่นด้านแรงงานสัมพันธ์ ปี 2561
กรมสวัสดิการและคุ้มครองแรงงาน ประกาศผลสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2561 เผยมีสถานประกอบกิจการได้รับรางวัลกว่าพันแห่ง เตรียมรับรางวัลในงาน Thailand Labour Management Excellence Award 2018 วันที่ 23 สิงหาคมนี้ ณ อ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) กล่าวว่า กระทรวงแรงงาน โดยกรมสวัสดิการและคุ้มครองแรงงาน ได้จัดโครงการส่งเสริมสถานประกอบกิจการให้มีระบบบริหารจัดการ ที่ดีด้านแรงงานสัมพันธ์และสวัสดิการแรงงาน ประจําปี 2561 ซึ่งเป็นกิจกรรมหนึ่งในการลดปัญหา ความขัดแย้งด้านแรงงานที่อาจเกิดขึ้น โดยสนับสนุนให้นายจ้างและลูกจ้างร่วมกันพัฒนาระบบการบริหารจัดการด้านแรงงานสัมพันธ์และสวัสดิการแรงงานในสถานประกอบกิจการที่ดี ซึ่งจะส่งผลให้ลูกจ้างมีคุณภาพชีวิต ที่ดี มีความมั่นคงและมีความสุข ในการทํางานนายจ้างได้ผลผลิตสูง สร้างความเชื่อมั่น ให้นักลงทุนในและต่างประเทศ กระตุ้นเศรษฐกิจภาพรวมของประเทศโดยในปี 2561 มีสถานประกอบกิจการเข้าร่วมโครงการฯ จํานวน 1,100 แห่ง และผ่านเกณฑ์การพิจารณาได้รับรางวัล จํานวนทั้งสิ้น 1,065 แห่ง ซึ่งเป็นสถานประกอบกิจการดีเด่นด้านแรงงานสัมพันธ์และสวัสดิการแรงงานติดต่อกัน ประกอบด้วย รางวัลเกียรติยศสูงสุด 15 ปีติดต่อกัน จํานวน 9 แห่ง รางวัลเกียรติยศ 10 ปีติดต่อกัน จํานวน 190 แห่ง รางวัลเชิดชูเกียรติ 5 ปีติดต่อกัน จํานวน 326 แห่ง รางวัลระดับประเทศ จํานวน 499 แห่ง และรางวัลระดับจังหวัด จํานวน 41 แห่ง
อธิบดี กสร. กล่าวเพิ่มเติมว่าทั้งนี้สถานประกอบกิจการที่ที่ผ่านเกณฑ์ประเมินเป็นปีที่1,5,10 และ 15 จะเข้ารับรางวัลในงานThailand Labour Management Excellence Award 2018 วันที่ 23 สิงหาคม 2561 ณ อิมแพ็ค เมืองทองธานี จังหวัดนนทบุรี สําหรับสถานประกอบกิจการที่รับรองตนเองปีที่ 2 – 4,ปีที่ 6 – 9,ปีที่ 11–14 และรางวัลระดับจังหวัด กสร.จะจัดส่งเกียรติบัตรให้สํานักงานสวัสดิการและคุ้มครองแรงงานจังหวัด และสํานักงานสวัสดิการและคุ้มครองแรงงานกรุงเทพมหานครพื้นที่ เพื่อมอบให้กับสถานประกอบกิจการต่อไปทั้งนี้ สามารถดาวน์โหลดประกาศผลรางวัลฯ ได้ที่ http://www.labour.go.th หรือ http://relation.labour.go.th
รัฐบาลไทย-ข่าวทำเนียบรัฐบาล-ก.ไอซีที เผย WEF ประเมิน ICT ไทยศักยภาพสูงขึ้นอีก 5 อันดับ พร้อมร่วมมือขับเคลื่อนเศรษฐกิจดิจิทัลต่อเนื่อง
วันอังคารที่ 23 สิงหาคม 2559
ก.ไอซีที เผย WEF ประเมิน ICT ไทยศักยภาพสูงขึ้นอีก 5 อันดับ พร้อมร่วมมือขับเคลื่อนเศรษฐกิจดิจิทัลต่อเนื่อง
ก.ไอซีที เผย WEF ประเมิน ICT ไทยศักยภาพสูงขึ้นอีก 5 อันดับ พร้อมร่วมมือขับเคลื่อนเศรษฐกิจดิจิทัลต่อเนื่อง
WEF จัดอันดับความพร้อมด้าน ICT ประเทศไทยสูงขึ้นจากอันดับ 67 เป็น 62 ขยับขึ้นอีก 5 อันดับ เผยผลการประเมินไทยปรับตัวดีขึ้นในทุกมิติ ชี้สอดคล้องกับการประเมินของ UN และมหาวิทยาลัยวาเซดะ ย้ํา WEF พร้อมร่วมมือภาครัฐ-เอกชนไทยผลักดันเศรษฐกิจสังคมดิจิทัลอย่างต่อเนื่อง
ดร.อุตตม สาวนายน รัฐมนตรีว่าการกระทรวงเทคโนโลยีสารสนเทศและการสื่อสาร (ไอซีที)เปิดเผยว่า นายจัสติน วูด หัวหน้าภาคพื้นเอเชีย - แปซิฟิก แห่งเวิลด์ อีโคโนมิก ฟอรั่ม (World Economic Forum : WEF) องค์กรเอกชนไม่แสวงหากําไรที่มีสํานักงานใหญ่ที่เจนีวา ประเทศสวิตเซอร์แลนด์ ได้เข้าพบหารือแนวทางความร่วมมือด้านการพัฒนาดิจิทัลเพื่อเศรษฐกิจและสังคมของไทย พร้อมกับแจ้งให้ทราบว่า WEF จัดอันดับความพร้อมด้านไอซีที (Network Readiness Index) ของประเทศไทยจากอันดับ 67 ขยับขึ้นไปเป็นอันดับ 62 สูงขึ้นถึง 5 อันดับ ส่งผลให้ประเทศไทยอยู่ในอันดับที่ 3 ของอาเซียน (สิงคโปร์อยู่ในอันดับที่ 1 และมาเลเซียอยู่ในอันดับที่ 31) ซึ่งการประเมิน ในการจัดอันดับได้คํานึงถึงปัจจัยอย่างรอบด้าน 10 มิติ ได้แก่ สภาพแวดล้อมทางการเมืองและการกํากับดูแล (Political and regulatory environment) มิติสภาพแวดล้อมทางธุรกิจและนวัตกรรม (Business and innovation environment) โครงสร้างพื้นฐาน (Infrastructure) ปัจจัยด้านความสามารถ (Skills) การใช้งานของประชาชน (Individual usage) การใช้งานในภาคธุรกิจ (Business usage) การใช้งานของรัฐบาล (Government usage) ผลกระทบทางเศรษฐกิจ (Economic impact) และผลกระทบทางสังคม (Social impacts)
การจัดอันดับของ WEF สอดคล้องและเป็นไปในทิศทางเดียวกันกับการจัดอันดับขององค์การสหประชาชาติ (UN) และมหาวิทยาลัยวาเซดะ โดย UN ขยับประเทศไทยดีขึ้นถึง 25 อันดับ ซึ่งเป็นผลจากการดําเนินการพัฒนาด้านรัฐบาลอิเล็กทรอนิกส์อย่างเป็นระบบ ทําให้ประเทศไทยได้อันดับที่ 77 จาก 193 ประเทศ ขยับดีขึ้นถึง 25 อันดับ จากที่ปี 2014 ได้อันดับ 102 จาก 193 ประเทศ ในขณะที่มหาวิทยาลัยวาเซดะ ซึ่งเป็นองค์กรชั้นนําที่จัดอันดับความพร้อมการพัฒนารัฐบาลอิเล็กทรอนิกส์ประจําปี 2559 หรือ Waseda-IAC international e-Government ranking 2016 โดยร่วมมือกับองค์กรวิชาชีพทางด้านผู้บริหารด้านสารสนเทศ (Chief Information Officer – CIO) ประเทศไทยอยู่อันดับที่ 21 ดีขึ้นจากปีที่แล้ว 1 อันดับ โดยปีนี้มีประเทศที่เข้าร่วมการสํารวจทั้งหมด 65 ประเทศ
“สําหรับแนวทางความร่วมมือกันในอนาคตนั้น WEF ทราบว่าขณะนี้รัฐบาลไทยได้ดําเนินการผลักดันนโยบายเศรษฐกิจและสังคมดิจิทัล (Digital Economy and Society) อย่างจริงจัง ซึ่งเป็นเรื่องที่ WEF ให้ความสําคัญสูงสุดด้วยเช่นกันเนื่องจากมีบทบาทต่อการพัฒนาในทุกด้านของโลก จึงพร้อมให้ความร่วมมือกับรัฐบาลและภาคเอกชนไทยอย่างเต็มที่ โดย WEF ได้ตกลงที่จะส่งทีมที่ดูแลด้านเศรษฐกิจดิจิทัลโดยเฉพาะ เพื่อเสนอกรอบความร่วมมือและการดําเนินงานในอนาคตร่วมกัน ทั้งนี้ กระทรวงฯ ได้มอบให้ ดร.พันธ์ศักดิ์ ศิริรัชตพงษ์ ผู้ช่วยรัฐมนตรีประจําประทรวงฯ และ ดร.สุธรรม อยู่ในธรรม ที่ปรึกษารัฐมนตรีว่าการฯ เป็นผู้ดูแลความร่วมมือในรายละเอียด เพื่อให้เกิดผลต่อการพัฒนาดิจิทัลเพื่อเศรษฐกิจและสังคมอย่างเป็นรูปธรรม และเกิดประโยชน์อย่างเต็มศักยภาพของประเทศไทย” ดร.อุตตม กล่าวในที่สุด
***********************
รัฐบาลไทย-ข่าวทำเนียบรัฐบาล-รองนายกฯ ประจิน หนุน กระทรวงดิจิทัลฯ จับมือ 3 กระทรวงลงนามบันทึกความร่วมมือการใช้ประโยชน์เน็ตประชารัฐ
วันพุธที่ 22 พฤศจิกายน 2560
รองนายกฯ ประจิน หนุน กระทรวงดิจิทัลฯ จับมือ 3 กระทรวงลงนามบันทึกความร่วมมือการใช้ประโยชน์เน็ตประชารัฐ
รองนายกฯ ประจิน
พลอากาศเอก ดร.ประจิน จั่นตอง รองนายกรัฐมนตรี เป็นประธานในพิธีลงนามบันทึกข้อตกลงความร่วมมือการสร้างการรับรู้การใช้ประโยชน์จากเน็ตประชารัฐ ระหว่างกระทรวงดิจิทัลเพื่อเศรษฐกิจและสังคม กระทรวงศึกษาธิการ กระทรวงมหาดไทย และสํานักนายกรัฐมนตรี โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ นายการุณ สกุลประดิษฐ์ ปลัดกระทรวงศึกษาธิการ นายฉัตรชัย พรหมเลิศ ปลัดกระทรวงมหาดไทย และนางพัชราภรณ์ อินทรียงค์ ปลัดสํานักนายกรัฐมนตรี เป็นผู้ลงนาม ภายใต้วัตถุประสงค์ เพื่อสนับสนุนประชาชนในพื้นที่โครงการเน็ตประชารัฐให้เกิดการรับรู้ข้อมูลเน็ตประชารัฐที่ถูกต้อง และเข้าถึงเทคโนโลยีพื้นฐาน ส่งเสริมการใช้งานอย่างเหมาะสมกับกลุ่มอายุ กลุ่มอาชีพ สอดคล้องกับบริบทของพื้นที่อย่างมีประสิทธิภาพ สร้างกลไก สร้างเครื่องมือ และเครือข่ายการสร้างการรับรู้จากการใช้ประโยชน์จากเน็ตประชารัฐ และผลักดันให้โครงการฯ เกิดการใช้ประโยชน์เชิงบูรณาการกับหน่วยงานที่เกี่ยวข้อง โดยปัจจุบันสามารถดําเนินการติดตั้งโครงข่ายอินเทอร์เน็ตความเร็วสูงแล้วเสร็จมากกว่าร้อยละ 90 จากจํานวน 24,700 หมู่บ้าน ซึ่งการลงนามดังกล่าวจัดขึ้นเมื่อวันที่ 20 พฤศจิกายน 2560 ณ สถาบันวิชาการทีโอที ถนนงามวงศ์วาน อําเภอเมือง จังหวัดนนทบุรี
*******************************
รัฐบาลไทย-ข่าวทำเนียบรัฐบาล-โฆษกฯ เผย รัฐบาลมอบหน่วยที่เกี่ยวข้องจัดสร้างพระเมรุมาศจำลองในส่วนภูมิภาค และบริเวณสี่มุมเมืองในเขตกรุงเทพมหานคร ปริมณฑลและบริเวณโดยรอบมณฑลพิธีท้องสนามหลวง
วันอังคารที่ 12 กันยายน 2560
โฆษกฯ เผย รัฐบาลมอบหน่วยที่เกี่ยวข้องจัดสร้างพระเมรุมาศจําลองในส่วนภูมิภาค และบริเวณสี่มุมเมืองในเขตกรุงเทพมหานคร ปริมณฑลและบริเวณโดยรอบมณฑลพิธีท้องสนามหลวง
โฆษกฯ เผยรัฐบาลมอบหน่วยที่เกี่ยวข้องจัดสร้างพระเมรุมาศจําลองในส่วนภูมิภาค และบริเวณสี่มุมเมืองในเขตกรุงเทพมหานคร ปริมณฑลและบริเวณโดยรอบมณฑลพิธีท้องสนามหลวง เพื่อให้ประชาชนทุกหมู่เหล่าได้ถวายความจงรักภักดีและร่วมพระราชพิธีถวายพระเพลิงพระบรมศพ ร.9
วันนี้ ( 12 ก.ย. 60 ) เวลา 16.15 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรักษาความสงบแห่งชาติและการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา หัวหน้า คสช.และนายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้เปิดเผยว่า คณะรัฐมนตรีได้มีมติเห็นชอบ เมื่อวันที่ 29 สิงหาคม 2560 มอบหมายให้กระทรวงมหาดไทย โดยกรมโยธาธิการและผังเมือง ดําเนินการก่อสร้างพระเมรุมาศจําลองในส่วนภูมิภาค 76 จังหวัด จํานวน 76 แห่ง บริเวณสี่มุมเมืองในเขตกรุงเทพมหานครและปริมณฑลและบริเวณโดยรอบมณฑลพิธีท้องสนามหลวง จํานวน 8 แห่ง ได้แก่ บริเวณลานคนเมือง ศาลาว่าการกรุงเทพมหานคร สํานักงานสลากกินแบ่งรัฐบาล (เดิม) สวนนาคราภิรมย์ ลานพระบรมราชานุสาวรีย์ พระบาทสมเด็จพระพุทธยอดฟ้าจุฬาโลกมหาราช สนามกีฬากองทัพอากาศ (ธูปะเตมีย์) ศูนย์นิทรรศการและการประชุมไบเทค (บางนา) พุทธมณฑล และสถาบันเทคโนโลยีพระจอมเกล้าเจ้าคุณทหารลาดกระบัง รวมทั้งที่บริเวณพระลานพระราชวังดุสิต รวมทั้งสิ้น 85 แห่ง โดยทั้งหมดจะดําเนินการเสร็จสิ้นภายในวันที่ 15 ตุลาคม 2560 เพื่อให้ประชาชนทุกหมู่เหล่าได้มีโอกาสถวายความจงรักภักดีและร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช รัชกาลที่ 9
ทั้งนี้ แผนกสถาปนิกในพระองค์ฯ กรมโยธาธิการและผังเมืองและกรมศิลปากร ได้ร่วมกันจัดทําแบบก่อสร้างพระเมรุมาศจําลอง โดยรูปแบบเป็นสถาปัตยกรรมไทยรูปทรงบุษบก ขนาดฐานเส้นผ่านศูนย์กลาง 16 เมตร สูงจากพื้น 45 เซนติเมตร มีองค์พระเมรุมาศตั้งอยู่กึ่งกลาง ขนาดประมาณ 4.50x4.50 เมตร ความสูงรวมฐานประมาณ 22.35 เมตร
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-New Normal หรือ ชีวิตวิถีใหม่ ในวงการการแพทย์ จะดำเนินไปในทิศทางใด ??
วันศุกร์ที่ 19 มิถุนายน 2563
New Normal หรือ ชีวิตวิถีใหม่ ในวงการการแพทย์ จะดําเนินไปในทิศทางใด ??
New Normal ในวงการการแพทย์ จะดําเนินไปในทิศทางใด ??
Q : New Normalหรือ ชีวิตวิถีใหม่ ในวงการการแพทย์ จะดําเนินไปในทิศทางใด??
A :มีการใช้สื่อหรือเทคโนโลยีต่าง ๆ มากขึ้น ในวงการแพทย์เริ่มมีการให้บริการแบบทางไกล โดยใช้เทคโนโลยีในการสื่อสาร วินิจฉัยโรคและติดตามอาการ รวมถึงการส่งยาทางไปรษณีย์ ทําให้โรคบางโรคหรือกลุ่มโรคที่ไม่ติดต่อ แพทย์สามารถวินิจฉัยทางไกลได้ ซึ่งเป็นการลดความแออัดในโรงพยาบาล